Rođen je u Komiži, na ostvu Visu. Godine 1935. završio je učiteljsku školu u Jagodini i nakon kraćeg službovanja kao učitelj, upisao je studije filozofije i pedagogije na Filozofskom fakultetu u Beogradu, koje je završio pred početak Drugog svetskog rata. Nadahnut levim idejama, priključio se radničkom pokretu, a 1940. pristupio je Komunističkoj partiji Jugoslavije. Nakon izbijanja rata biva uhapšen i interniran u ustaške logore, te nemački logor u Gracu, odakle je pobegao pri kraju rata i priključio se slovenačkim partizanima.